**Anexă la Hotărârea Consiliului Județean Arad nr. 221/30.07.2021**

I. Taxe conform art. 474 din Legea nr. 227/2015 actualizată, privind Codul Fiscal:

1. Taxe pentru eliberarea certificatului de urbanism, în funcţie de suprafaţă (mp)

|  |  |
| --- | --- |
| **În mediul urban** | **Taxe 2022** |
| (a) | Până la 150 mp inclusiv |  **7,00 lei** |
| (b) | 151-250 mp inclusiv |  **8,00 lei** |
| (c) | 251-500 mp inclusiv |  **10,00 lei** |
| (d) | 501-750 mp inclusiv |  **14,00 lei** |
| (e) | 751-1000 mp inclusiv |  **16,00 lei** |
| (f) | Peste 1000 mp |  **16,00 lei+0,01 lei/mp pentru fiecare mp care depăşeşte 1000 mp.** |

(2) Taxa pentru eliberarea certificatului de urbanism pentru o zonă rurală este egală cu 50% din taxa stabilită pentru mediul urban conform alin. (1).

(3) Taxa pentru prelungirea unui certificat de urbanism este egală cu 30% din cuantumul taxei pentru eliberarea certificatului sau a autorizaţiei iniţiale.

(4) Taxa pentru eliberarea unei autorizaţii de construire pentru o clădire rezidenţială sau clădire-anexă este egală cu 0,5% din valoarea autorizată a lucrărilor de construcţii. Taxa de autorizare se va regulariza conform valorii reale a lucrărilor de construcţie, care nu poate fi mai mică decât valoarea impozabilă a clădirii.

(5) Taxa pentru eliberarea autorizaţiei de construire pentru alte construcţii decât cele menţionate la alin. (4) este egală cu 1% din valoarea autorizată a lucrărilor de construcţie, inclusiv valoarea instalaţiilor aferente.

(6) Taxa pentru prelungirea unei autorizaţii de construire este egală cu 30% din cuantumul taxei pentru eliberarea certificatului sau a autorizaţiei iniţiale.

(7) Taxa pentru eliberarea autorizaţiei de desfiinţare, totală sau parţială, a unei construcţii este egală cu 0,1% din valoarea impozabilă stabilită pentru determinarea impozitului pe clădiri, aferentă părţii desfiinţate.

(8) Taxa pentru eliberarea autorizaţiei necesare pentru lucrările de organizare de şantier în vederea realizării unei construcţii, care nu sunt incluse în altă autorizaţie de construire, este egală cu 3% din valoarea autorizată a lucrărilor de organizare de şantier.

(9) Taxa pentru eliberarea autorizaţiei de amenajare de tabere de corturi, căsuţe sau rulote ori campinguri este egală cu 2% din valoarea autorizată a lucrărilor de construcţie.

(10) Taxa pentru autorizarea amplasării de chioşcuri, containere, tonete, cabine, spaţii de expunere, corpuri şi panouri de afişaj, firme şi reclame situate pe căile şi în spaţiile publice este de 9 lei, pentru fiecare metru pătrat de suprafaţă ocupată de construcţie.

(11) Taxa pentru eliberarea unei autorizaţii privind lucrările de racorduri şi branşamente la reţele publice de apă, canalizare, gaze, termice, energie electrică, telefonie şi televiziune prin cablu este de 15 lei, pentru fiecare racord.

(12) Taxa pentru avizarea certificatelor de urbanism şi autorizaţiilor de construire de către structura de specialitate din cadrul Consiliului Judeţean este de 17 lei. Taxa nu se datorează pentru avizele emise pentru lucrările de construcţii reprezentând obiective de interes public ale unităţilor administrativ-teritoriale.

(13) Taxa pentru emiterea în regim de urgenţă în termen de până la 7 zile a autorizaţiei de construire/desfiinţare este în valoare de 100% din taxa de autorizare.

II. Taxe speciale pentru emiterea avizelor aferente documentaţiilor de amenajare a teritoriului şi urbanism:

1. Taxa pentru emiterea avizului prealabil de oportunitate în vederea elaborării planului de urbanism zonal, întocmit de structura specializată condusă de arhitectul-şef şi aprobat de Preşedintele Consiliului Județean Arad este de 210 lei/aviz.

2. Taxa pentru emiterea avizului tehnic al arhitectului-şef aferent documentaţiilor de urbanism P.U.Z. iniţiate de persoane fizice sau juridice private este de 210 lei/aviz.

3. Taxa pentru depozitarea documentațiilor incomplete depuse în vederea eliberării autorizațiilor de construire în cazul depășirii termenului de 3 luni prevăzut de art. 7 alin. (3^2) din Legea nr. 50/1991 este de 10 lei/lună. Termenul pe luni se calculează conform dispozițiilor art. 2.552 alin. (1) și (2) din Codul Civil. Taxa pentru depozitare se calculează și se percepe la data la care deponentul solicită restituirea documentației.

III. Taxe speciale pentru obținerea avizelor/acordurilor prin intermediul Comisiei pentru Acord Unic:

1. Taxa pentru obținerea prin intermediul Comisiei pentru Acord Unic a avizelor/acordurilor solicitate prin certificatul de urbanism, denumită taxă pentru acord unic, este de 300 lei.

2. Taxa se percepe în cazul în care beneficiarul certificatului de urbanism solicită obținerea avizelor/acordurilor necesare autorizării prin intermediul Comisiei pentru Acord Unic.

3. Odată cu taxa pentru acord unic solicitantul va achita și taxele aferente eliberării avizelor/acordurilor de către autoritățile și instituțiile cu atribuții în acest sens, menționate în certificatul de urbanism.

4. Taxa pentru acord unic se face venit integral la bugetul local al Județului Arad.

5. Taxele pentru avizele/acordurile solicitate prin certificatul de urbanism vor fi virate către emitenții avizelor/acordurilor în maximum 24 de ore de la primire.

IV. Scutiri de taxe aferente certificatului de urbanism și autorizației de construire:

1. Este scutită de taxa aferentă certificatului de urbanism și autorizației de construire, solicitate pentru construirea unei locuințe unifamiliale, persoana care nu deține singură sau împreună cu soțul/soția o locuință, în baza certificatului fiscal emis de autoritatea competentă.